Elindult az Erasmus+ GENSKILLS nevű partnerségi projektje

2025.06.11-én, az első online nyitómegbeszéléssel kezdetét vette a 2024-2-HU01-KA210-ADU-000280761 azonosítószámú nemzetközi Erasmus+ projekt, a GENSKILLS megvalósítása, amely 2025.06.01-jén indult el. A projekt középpontjában a vállalkozások generációváltással kapcsolatos kihívásai, a témakört érintő vállalkozói tudatosság növelése áll.
A megbeszélés során mindhárom projektpartner-szervezet (SKIK, Marco Polo G.E.I.E, BVKIK) képviselői megismerkedtek egymással, majd tisztázták a projekten belüli legfontosabb feladataikat, felelősségi köreiket. 
Szó esett a projekt ütemezéséről is, amelynek várhatóan három fő állomása lesz. Először Békéscsabára érkezik egy olasz szakértő, aki a sikeres generációváltás témájában tart majd egy workshopot 2025 novemberében. Ezt követően, 2026 márciusában egy kétnapos tréningen vesz részt a három projektpartner a delegált vállalkozóikkal. A projektet végül egy olaszországi mobilitás zárja majd 2026 áprilisában.

Békéscsaba, 2025. 06. 13.

